laion/Wikipedia-Exotic huggingface dataset:
ლარი მალენი

ლოურენს ჯოზეფ მალენ უმცროსი, (დ. 31 ოქტომბერი, 1961), უფრო მეტად ცნობილი სასცენო სახელით ლარი მალენი (Larry Mullen) — ირლანდიელი მუსიკოსი, რომელიც ჯგუფში U2 დასარტყამ ინსტრუმენტებზე უკრავს. ლარი არის ჯგუფის დამაარსებელი. თავდაპირველად მისი სახელით კოლექტივს „The Larry Mullen Band“ ეწოდა. პარალელურად იგი არის რამდენიმე სხვა პროექტის მონაწილეც. 1993 წელს მალენი გახდა მაიკ სტაიპისა და მაიკ მილსის დროებითი პროექტის Automatic Baby წევრი. ცნობილია ლარისა და ადამ კლეიტონის მიერ ფილმის შეუსრულებელი მისია მთავარი მუსიკალური თემის რემიქსი, შექმნილი 1996 წელს. ჯგუფის შემადგენლობაში მუსიკოსი არის 22 გრემის ჯილდოს მფლობელი. U2.com ბიოგრაფია საიტზე @U2 ლარი მალენი კინოფილმების ინტერნეტ-მონაცემთა ბაზაში
დიკ ევანზი

რიჩარდ „დიკ“ ევანზი — მუსიკოს დეივ ევანზის (The Edge-ის), როკ-ჯგუფ U2-ს გიტარისტის წევრის ძმა. U2-ს პირველ შემადგენლობაში, რომელსაც "The Hype" ერქვა, ძმები უკრავდნენ ერთსა და იმავე გიტარაზე, რომელიც შინაურ პირობებში დაამზადეს. ეჯი მუსიკოსის კარიერის არჩევას მიაწერს ძმის მხრიდან გავლენას. The Hype თავისი არსებობის მცირე პერიოდის შემდეგ გარდაქმნილი იქნა. მუსიკოსები შეთანხმდნენ, რომ სამი გიტარისტი (ძმები და ბონო) უკვე ზედმეტია. უკანასკნელი კონცერტი ამ შემადგენლობით გაიმართა ჯერ The Hype-ს სახელით, შემდეგ კი - დიკის გარეშე, U2-ს სახით. აღნიშნული კონცერტის შემდეგ დიკმა დატოვა U2 და ყურადღება სწავლაზე გადაიტანა. მოგვიანებით ის გახდა ჯგუფების The Virgin Prunes და The Screech Owls წევრი. უკანასკნელ პერიოდში მან წვლილი შეიტანა ახალი ირლანდიური მუსიკის ფესტივალში Snakes & Ladders, რომლის კურატორი არის The Virgin Prunes-ის ყოფილი წევრი, დენიელ ფიგიზი. ↑ Irish Rock Discography: U2. ციტირების თარიღი: 14 September 2013. ↑ (2001) Baker's Biographical Dictionary of Musicians, 9th.  ↑ On the Edge of Success. U2 Magazine No. 3 (1 May 1982). დაარქივებულია ორიგინალიდან — 24 ივლისი 2008. ციტირების თარიღი: 6 November 2007. ↑ Ankeny, Jason. Biography: Virgin Prunes. Allmusic. ციტირების თარიღი: 18 June 2010. ↑ Dik Evans. ციტირების თარიღი: 6 September 2013. ↑ Irish Rock Discography: The Screech Owls. ციტირების თარიღი: 14 September 2013. ↑ On The Nature Of Electricity & Acoustics. დაარქივებულია ორიგინალიდან — 27 სექტემბერი 2013. ციტირების თარიღი: 15 September 2013.
ზვიად მარუშიანი (თრიალეთის ერისთავი)

ზვიად მარუშიანი — დასავლეთ საქართველოს დიდი ფეოდალი, X—XI საუკუნეების მიჯნაზე ბაგრატ III-ის მოხელე — თრიალეთის ერისთავი X საუკუნის 80-იან წლებში (დაახლოებით 988 მეფემ კლდეკარი ჩამოართვა რატი ბაღვაშს და თრიალეთის ერისთავად დანიშნა ზვიად მარუშიანი, რასაც გვამცნობს ლივადის ეკლესიის წარწერა). 1014 მარუშიანმა ფანასკერტიდან (ტაო) ბედიაში გადაასნევა ბაგრატ III-ის ცხედარი. 1020-იან წლებში, ბიზანტიასთან ომის დროს, მარუშიანი სარდლობდა ქართველთა მეწინავე ლაშქარს. დროის მოგების მიზნით გიორგი I-მა მას დაავალა ბიზანტიელებთან საზავო მოლაპარაკების გამართვა. ზვიად ერისთავი მოხსენებულია ზარზმის ხატის განმაახლებლის წარწერაში (რომელსაც გ. ჩუბინაშვილი XI საუკუნით ათარიღებს). მეწინავე ლაშქრის სარდლობა (მეწინავეობა მესხებს ჰქონდათ საქართველოს ლაშქარში) და ზარზმის ხატის წარწერაში მოხზენიება საფუძველს გვაძლევს ვივარაუდოთ, რომ მარუშიანი იყო სამცხის ერისთავიც. შემდეგში მარუშიანს გიორგი I-თან კონფლიქტი მოსვლია, რის გამოც მეფეს ის შეუპყრია (ამას გვაცნობს გომარეთის წარწერა). შესაძლოა, სწორედ ამის შემდეგ დაბრუნდნენ ბაღვაშები თრიალეთში. სავარაუდოა, რომ მარუშიანი იყო შვილიშვილი ჯავახეთის ერისთავის ზვიად მარუშიანისა და შვილი ჯავახეთის ერისთავის ვაჩესი. შოშიაშვილი ნ., ქართული საბჭოთა ენციკლოპედია, ტ. 6, თბ., 1983. — გვ. 463. ზვიად მარუშიანი — საქართველოს ბიოგრაფიული ლექსიკონი
პოლ მაკგინესი

პოლ მაკგინესი (დ. 17 ივნისი, 1951) — კომპანია Principle Management Limited-ის (დუბლინი, ირლანდია) დამაარსებელი. მაკგინესი უფრო მეტად ცნობილია, როგორც ჯგუფ U2-ს მენეჯერი მისი მთლიანი წარმატებული კარიერის მანძილზე. ამავე დროს იგი არის პიჯეი ჰარვის, პედი კეისის და ჯგუფების Art of Noise და The Rapture მენეჯერიც.
სტივ ლილიუაიტი

სტივ ლილიუაიტი (დ. 1955 წელს) — გრემის მფლობელი ინგლისელი მუსიკალური პროდიუსერი. მისი კარიერა დაიწყო 1972 წელს, ლეიბლზე Polygram. წლების განმავლობაში სტივი ცნობილია, როგორც ჯგუფ U2-ს სიმღერების თანაპროდიუსერი (ბრაიან ინოსთან ერთად). მენეჯმენტი Twitter acebook Allmusic-ის სტატია
New Year's Day (სიმღერა)

„New Year's Day“ — ირლანდიური როკ-ჯგუფ U2-ს 1982 წლის სიმღერა და სინგლი ალბომიდან War. იგი მიეძღვნა პოლონურ მოძრაობა „სოლიდარობას“. კომპოზიციაში გამოკვეთილად ჟღერს ადამ კლეიტონის ბას-გიტარა და The Edge-ის პარტია კლავიშებიან საკრავებზე. სიმღერის პოპულარობა აღინიშნა გაერთიანებული სამეფოს ჩარტში ჯგუფის პირველი ჰიტური სინგლით - იგი მოხვდა სიის #10 პოზიციაზე. მას ასევე დიდი წარმატება ხვდა წილად სხვა ქვეყნებშიც. სიმღერის მუსიკალურ ვიდეოს MTV-ს ეთერში აქტიურად აჩვენებდნენ. იგი გადაღებულია შვედეთში, 1982 წლის დეკემბერში. ↑ http://www.discogs.com/U2-New-Years-Day/release/1447636 ↑ http://www.discogs.com/U2-New-Years-Day/release/650071 ↑ http://www.discogs.com/U2-New-Years-Day/release/1778199 ↑ http://www.discogs.com/U2-New-Years-Day/release/1489550 ↑ http://www.discogs.com/U2-New-Years-Day-Long-Version/release/402183 ↑ Forum – ARIA Charts: Special Occasion Charts – CHART POSITIONS PRE 1989, part 2. Australian-charts.com. Hung Medien. ციტირების თარიღი: 8 ივნისი 2014. ↑ "Ultratop.be – U2 – New Year's Day" (ჰოლანდიურად). Ultratop 50. წაკითხვის თარიღი: 8 ივნისი 2014. ↑ "Top RPM Singles: გამოცემა 6323." RPM. Library and Archives Canada. წაკითხვის თარიღი: 16 ივლისი 2013. ↑ Accès direct aux Artistes (U) fr. InfoDisc. ციტირების თარიღი: 7 მაისი 2017. ↑ "The Irish Charts – Search Results – New Years Day". Irish Singles Chart. წაკითხვის თარიღი: 8 ივნისი 2014. ↑ "Nederlandse Top 40 – U2 - New Year s Day search results" (ჰოლანდიურად) Nederlandse Top 40. წაკითხვის თარიღი: 8 ივნისი 2014. ↑ "Dutchcharts.nl – U2 – New Year's Day" (ჰოლანდიურად). Single Top 100. წაკითხვის თარიღი: 8 ივნისი 2014. ↑ "Charts.org.nz – U2 – New Year's Day". Top 40 Singles. წაკითხვის თარიღი: 8 ივნისი 2014. ↑ "Norwegiancharts.com – U2 – New Year's Day". VG-lista. წაკითხვის თარიღი: 8 ივნისი 2014. ↑ "Swedishcharts.com – U2 – New Year's Day". Singles Top 100. წაკითხვის თარიღი: 8 ივნისი 2014. ↑ "Archive Chart: 1983-02-05" ბრიტანეთის სინგლების ჩარტი. წაკითხვის თარიღი: 16 ივლისი 2013. ↑ „CASH BOX Top 100 Singles: Week ending მაისი 21, 1983“. Cash Box. დაარქივებულია ორიგინალიდან — 11 სექტემბერი 2012. ↑ 18.0 18.1 U2 – Awards. ციტირების თარიღი: 16 ივლისი 2013. ↑ 50 Back Catalogue Singles – 2 ოქტომბერი 2010. Ultratop. Hung Medien. ციტირების თარიღი: 16 ივლისი 2013.
Sunday Bloody Sunday (სიმღერა)

„Sunday Bloody Sunday“ — ირლანდიური როკ-ჯგუფ U2-ს 1982 წლის სიმღერა სინგლი ალბომიდან War. სიმღერა აღსანიშნავია თავისი მილიტარისტული რიტმით, გიტარის უხეში ჟღერადობით და მელოდიური ჰარმონიებით. ეს არის ჯგუფის ერთ-ერთი ყველაზე პოლიტიკური ქვეტექსტის მქონე კომპოზიცია, რომელიც ეფუძნება ჩრდ. ირლანდიაში მომხდარ რეალურ მოვლენებს - სისხლიანი შაბათის ინციდენტს, რომელსაც შეეწირა მშვიდობიანი მოსახლეობა. ↑ http://www.discogs.com/U2-Sunday-Bloody-Sunday-Endless-Deep/release/407039 ↑ http://www.discogs.com/U2-Sunday-Bloody-Sunday/release/3126536 ↑ http://www.discogs.com/U2-Sunday-Bloody-Sunday/release/204250
War Tour

War Tour — ირლანდიური როკ-ჯგუფ U2-ს საკონცერტო ტურნე, გამართული 1982-1983 წლებში, ალბომის War მხარდასაჭერად. ტურნეს კონცერტებს ადგილი ჰქონდა დასავლეთ ევროპაში, აშშ-ში და იაპონიაში. საკონცერტო პროგრამა უშუალოდ შედგებოდა ძველი სიმღერებისგან, თუმცა ალბომის War სიმღერები სიას ემატებოდა ტურნეს მსვლელობასთან ერთად. კრიტიკულად და კომერციულად შოუების უმეტესობას დიდი წარმატება ხვდა წილად, განსაკუთრებით აშშ-ში, სადაც U2-მ დაიმკვიდრა მნიშვნელოვანი საკონცერტო ჯგუფის სახელი. სცენები, სადაც Sunday Bloody Sunday-ს შესრულებისას ბონო აქნევდა თეთრ დროშას, იქცა ჯგუფის იმიჯის სიმბოლოდ. ტურნეს მსვლელობისას ჩაიწერა საკონცერტო ალბომი Under a Blood Red Sky და გადაღებული იქნა საკონცერტო ფილმი. Out Of Control Twilight Surrender I Threw A Brick Through A Window A Day Without Me An Cat Dubh / Into The Heart Sunday Bloody Sunday The Cry The Electric Co. I Fall Down October New Year's Day Gloria I Will Follow ბისზე Fire A Celebration 11 O'Clock Tick Tock საგულისხმოა, რომ სიმღერების სია დრო და დრო იცვლებოდა. U2.com U2.com - ტურნე War
ეროვნული ლიგა 2

ეროვნული ლიგა 2 (წარსულში: პირველი ლიგა) — საქართველოს ეროვნული საფეხბურთო ჩემპიონატის რანგით მეორე დივიზიონი (უმაღლესი ლიგის შემდეგ). ლიგა 1990 წელს დაარსდა. ამჟამად ლიგაში 10 კლუბი გამოდის. 2019 წლიდან ატარებს მისი სპონსორის, Crystalbet-ის სახელს — „Crystalbet ეროვნული ლიგა 2“. გარეჯი საგარეჯო დინამო ზუგდიდი შუქურა ქობულეთი რუსთავი მერანი მარტვილი სამტრედია თბილისი თბილისის გუნდები: ვიტ ჯორჯია შევარდენი 1906 სპაერი მერანი თბილისი ეროვნული ლიგა 2 (საქართველო) საქართველოს ფეხბურთის ფედერაციის სადისციპლინო და დავების განმხილველი კომიტეტის გადაწყვეტილებით მე-13 ტურის შემდეგ შევარდენი 1906 და დინამო ზუგდიდი გათამაშებიდან მოიხსნენ. პირველი ლიგა — Soccerway.com პირველი ლიგა — GFF.GE დაარქივებული 2017-02-15 საიტზე Wayback Machine. ↑ http://www.worldsport.ge/ge/page/159380_erovnuli-liga-2-mesame-adgilistvis-brdzola-daidzaba ↑ ეროვნულ ლიგას ახალი სპონსორი ჰყავს - reginfo.ge (1 მარტი, 2019) ↑ http://www.rsssf.com/tablesg/geor2017.html#erovnuli2 ↑ http://www.rsssf.com/tablesg/geor2018.html#erovnuli1 ↑ https://erovnuliliga.ge/ge/tables?season=357&league=2 ↑ https://erovnuliliga.ge/ge/tables?league=2 ↑ https://erovnuliliga.ge/ge/tables?league=2 ↑ https://erovnuliliga.ge/ge/news/6573-sadistsiplino-da-davebis-ganmkhilveli-komitetis-gadacqvetileba
გუჯაბიძე

საკუთარი სახელი გუჯაბიძე შეიძლება აღნიშნავდეს ერთ-ერთ შემდეგ პიროვნებათაგანს: ბიძინა გუჯაბიძე — ქართველი იურისტი, პოლიტიკოსი ბიძინა გუჯაბიძე — ქართველი მთამსვლელი გურამ გუჯაბიძე — ქართველი პოლიტიკოსი, სამეურნეო მოხელე დავით გუჯაბიძე — ქართველი სცენარისტი, რეჟისორი, მემონტაჟე ვაჟა გუჯაბიძე — ქართველი გეოგრაფი, სახელმწიფო მოხელე ვასიფ მეჰმედ-ფაშა (გუჯაბიძე) — ოსმალეთის იმპერიის სამხედრო მოღვაწე ვლადიმერ გუჯაბიძე — ქართველი მხატვარი, მოქანდაკე ირაკლი გუჯაბიძე — ქართველი ინჟინერი კარლო გუჯაბიძე — ქართველი პოლიტიკოსი ნოდარ გუჯაბიძე — ქართველი გენერალ-მაიორი ჯიმშერ გუჯაბიძე — ქართველი უროლოგი გუჯაბიძეები — ქართული გვარი
სამეფო საგამოფენო დარბაზი

სამეფო საგამოფენო დარბაზი — მსოფლიო მემკვიდრეობის ძეგლი მელბურნში, ავსტრალიაში. იგი მდებარეობს კარლტონის ბაღებში, ცენტრალური ბიზნესის უბნის ჩრდილო-აღმოსავლეთ ნაწილში. აშენდა მელბურნის საერთაშორისო გამოფენის ჩასატარებლად 1880 წელს, შემდეგ კი ამ შენობაშივე 1901 წელს გაიხსნა ავსტრალიის პირველი პარლამენტი. მას 1990-იან წლებში ჩაუტარდა რესტავრაცია და 2004 წელს გახდა პირველი შენობა ავსტრალიაში, რომელმაც მიიღო იუნესკოს მსოფლიო მემკვიდრეობის სტატუსი. დღესდღეობით შენობა მასპინძლობს მრავალ პატარ-პატარა გამოფენებს. მსოფლიო მემკვიდრეობის ძეგლების სია აზიასა და ოკეანეთში World heritage listing for the Royal Exhibition Building Royal Exhibition Building at Museum Victoria დაარქივებული 2011-05-05 საიტზე Wayback Machine. ვიკისაწყობში არის გვერდი თემაზე: სამეფო საგამოფენო დარბაზი
ულურუ-კატა-ტიუტის ეროვნული პარკი

ულურუ-კატა-ტიუტა — ეროვნული პარკი ავსტრალიის ჩრდილოეთ ტერიტორიაში, რომელიც შესულია იუნესკოს მსოფლიო მემკვიდრეობის სიაში. იგი მდებაორებს დარვინისგან სამხრეთით, 1431 კმ-ის დაშორებით. პარკი მოიცავს 1398 კმ²-ს. ამ პარკში მდებარეობს ქვიშაქვის უზარმაზარი ფორმაცია ულურუ. იუნესკოს მსოფლიო მემკვიდრეობის ძეგლები ავსტრალიაში მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: ულურუ-კატა ტიუტას ეროვნული პარკი World heritage listing for Uluru-Kata Tjuta National Park Official Tourism Information Site დაარქივებული 2007-03-24 საიტზე Wayback Machine. A Report on the Uluru-Kata Tjuta National Park
კუინზლენდის ტენიანი ტროპიკები

კუინზლენდის ტენიანი ტროპიკები — მსოფლიო მემკვიდრეობის ძეგლი, რომელიც მოიცავს დაახლ. 8 940 კმ²-ს და მდებარეობს ავსტრალიის შტატ კუინზლენდში. იგი გადაჭიუმულია ტაუნსვილიდან კუკტაუნამდე. ტენიანი ტროპიკები მოიცავს ბევრ უნიკალურობებს, როგორიცაა 390 იშვიათი მცენარის ჯიში, რომელთაგანაც 74-ს გადაშენება ემუქრება. 85 ჯიში ამ ტერიტორიის ენდემია. იუნესკოს მსოფლიო მემკვიდრეობის ძეგლები ავსტრალიაში მსოფლიო მემკვიდრეობის ძეგლების სია აზიასა და ოკეანეთში Wet Tropics Management Authority webpage World heritage listing for Wet Tropics of Queensland
ფრეიზერი (კუნძული)

ფრეიზერი (ინგლ. Fraser Island) — ქვიშიანი კუნძული ავსტრალიის კუინზლენდის შტატის სამხრეთ სანაპიროსთან. მდებარეობს ბრისბენიდან დაახლოებით 300 კმ-ში. 2006 წლის აღწერით, კუნძულის მოსახლეობა შეადგენს 360 კაცს. 1992 წელს შევიდა იუნესკოს მსოფლიო მემკვიდრეობის ჩამონათვალში, როგორც განუმეორებელი ბუნებრივი ძეგლი. კუნძულს აქვს წაგრძელებული ფორმა. მისი სიგრძე დაახლოებით 120 კმ-ია, სიგანე კი 7-დან 23 კმ. მისი ფართობია — 1840 კმ². იგი მიჩნეულია უდიდეს ქვიშიან კუნძულად მსოფლიოში. მისი შემადგენელი დიუნები წარმოიქმნა დაახლოებით 400 ათასი წლის წინ და აქვთ სიმაღლე 240 მეტრამდე. კუნძულზე არსებობს 40-ზე მეტი სასმელად ვარგისი ტბა, რომელთაგან ყველაზე დიდია — ბოუმინგენის ტბა (ფართობი 200 ჰა). კუნძულის დასავლეთი სანაპირო დაკავებულია მანგროს ტყეებით და ჭაობებით, ოკეანისკენ მიქცეული აღმოსავლეთი კი დაახლოებით 100 კმ-ის სიგრძის თეთრ ქვიშიანი პლაჟია. ჩრდილოეთ ნაწილში შენარჩუნებულია ხელუხლებელი ტენიანი ეკვატორული ტყეები, რომლის დიდი ნაწილი (დაახლოებით 1645 კმ²) არის გრეიტ-სენდის ეროვნული პარკის ნაწილი. საინტერესოა კუნძულის ცხოველთა სამყაროც. პატარა სიღრმის, კარგად გამთბარ ტბებში ბინადრობენ სასმელი წყლის კუები, ხოლო ხმელეთზე გვხვდება ველური ჯიშის ძაღლი დინგო. ავსტრალიის ევროპელთა კოლონიზაციამდე კუნძულზე ცხოვრობდნენ რამდენიმე ათასი აბორიგენები. ბატჩულას (Butchulla) ტომის ენაზე კუნძულს ერქვა კგარი (K`gari) — სამოთხე. თანამედროვე სახელი დაკავშირებულია კაპიტან ფრეიზერის და მისი ცოლის გვართან, რომელთა გემმაც „Stirling Castle“ განიცადა ავარია კუნძულთან. იუნესკოს მსოფლიო მემკვიდრეობის ძეგლები ავსტრალიაში მსოფლიო მემკვიდრეობის ძეგლების სია აზიასა და ოკეანეთში Fraser Island From the Air დაარქივებული 2011-04-24 საიტზე Wayback Machine. Official Website of the Department of Environment and Resource Management for more information and camping permits დაარქივებული 2012-09-08 საიტზე Archive.isCategory:Webarchive template archiveis links World heritage listing for Fraser Island FraserIsland.info - extensive information about all aspects of Fraser Island დაარქივებული 2007-03-29 საიტზე Archive.isCategory:Webarchive template archiveis links Great Sandy Biosphere დაარქივებული 2017-06-16 საიტზე Wayback Machine. ვიკისაწყობში არის გვერდი თემაზე: ფრეიზერი
გუჯაბიძეები

გუჯაბიძე — ერთ-ერთი უძველესი ქართული გვარი. გუჯაბიძეები წარმოშობით მესხები არიან, რომლებმაც ლიხის ქედი გადაიარეს და დასახლდნენ გურიაში. გვარი გუჯაბიძე გუჯაბის სამონასტრო კომპლექსიდან უნდა მოდიოდეს. გუჯაბიძეები ნაკაშიძეების ყმები იყვნენ. გუჯაბიძეები დაარქივებული 2016-03-04 საიტზე Wayback Machine. ↑ სოსელია ო. (1981). ნარკვევები ფეოდალური ხანის დასავლეთ საქართველოს სოციალურ-პოლიტიკური ისტორიიდან, წიგნი II. თბილისი: მეცნიერება, გვ. 167.
ფითრი

ფითრი (Viscum) — მარადმწვანე, ნახევრად პარაზიტული ბუჩქების გვარი ფითრისებრთა ოჯახისა. მწვანე ხორცოვანი ყლორტები აქვს. ფოთლები მთლიანია, ტყავისებური, მოპირისპირედ განლაგებული. აქვს ერთსქესიანი, წვრილი, მომწვანო, ყვითელი ან თეთრი ყვავილები, რომლებიც შეკრებილია ღეროს ორკაპებში. ნაყოფი მრგვალი, 1—2-თესლიანი, წებოვანი კენკრაა, ფერად თეთრი, მოყვითალო, ნარინჯისფერი ან წითელი, პარაზიტობს სხვადასხვა ფოთლოვან და წიწვოვან ხესა და ბუჩქზე. 70-მდე სახეობა ბუნებრივად არის გავრცელებული ევროპაში, აზიაში, აფრიკასა და ავსტრალიაში. საქართველოში მხოლოდ ერთი სახეობა გვხვდება — თეთრი ფითრი (Viscum album). უხვად დატოტვილი მარადმწვანე ბუჩქია, რომლის სიმაღლე 1 მ აღწევს. პარაზიტობს ვერხვზე, ცაცხვზე, თელაზე, ვაშლზე, მსხალზე, სოჭზე და სხვა. დიდ ზიანს აყენებს ხეხილს. შხამიანი ნაყოფი აქვს. ფოთოლი შეიცავს სამკურნალო ნივთიერებებს. ლორია მ., ქართული საბჭოთა ენციკლოპედია, ტ. 10, თბ., 1986. — გვ. 299.
კაისერი (მრავალმნიშვნელოვანი)

საკუთარი სახელი კაისერი შეიძლება აღნიშნავდეს: კაისერი — ქალაქი თურქეთში კაისერი — პროვინცია თურქეთში
The Fray

The Fray — ამერიკული როკ-ჯგუფი. შეიქმნა აიზეკ სლეიდისა და ჯო კინგის მიერ 2002 წელს. The Fray ნიშნავს კამათს. ამ სახელის დარქმევა მეგობრებმა წვეულებაზე გადაწყვიტეს მას შემდეგ, რაც მათ შეხვდათ ფურცელი, რომელზეც ეს სიტყვა ეწერა. მთავარი სტატია: The Fray-ს დისკოგრაფია. სტუდიური ალბომები How to Save a Life (2005) The Fray (2009) Scars & Stories (2012) Helios (2014) ვიკისაწყობში არის გვერდი თემაზე: The Fray ოფიციალური საიტი
წმინდა პარამონი

წმინდა პარამონი – მართლმადიდებელი ეკლესიის წმინდანი, ხსენების დღე არის ძველი სტილით 29 ნოემბერი, ახალი სტილით - 12 დეკემბერი. წმინდა მოწამე პარამონი და მასთან ერთად სამას სამოცდაათი წმინდანი 250 წელს, იმპერატორ დეციუსის (249-251) მეფობისას აღესრულენ ქრისტესთვის. ბითვინიის (მცირე აზია) მთავარმა, აკვილინემ სამას სამოცდაათი მართლმორწმუნე შეაპყრობინა და წამებით აიძულებდა მათ, კერპებისთვის მსხვერპლი შეეწირათ. ქრისტიანთა ტანჯვა რომ იხილა, ადგილობრივმა მკვიდრმა, დიდებულმა პარამონმა შესძახა: „რამდენი უდანაშაულო იღუპება იმისთვის, რომ უსულო კერპებს არ სცემს თაყვანს!“ ამისთვის ისიც შეიპყრეს, ენა გაუხვრიტეს, სხეული მახვილებით დაუსერეს, დაბოლოს, სხვა სამას სამოცდაათ მოწამესთან ერთად თავი მოჰკვეთეს. „წმიდანთა ცხოვრება“, ტომი IV, თბილისი, 2003 წ.
წმინდა ფილუმენი

წმინდა ფილუმენი — მართლმადიდებელი ეკლესიის წმინდანი, ხსენების დღე არის ძველი სტილით 29 ნოემბერი, ახალი სტილით — 12 დეკემბერი. წმინდა მოწამე ფილუმენი გალატიის ანკვირიაში ცხოვრობდა და პურის გაყიდვით ირჩენდა თავს. როდესაც იმპერატორმა ავრელიანემ (270-275) ქრისტიანთა დევნა დაიწყო, მოწინააღმდეგეებმა მმართველ ფელიქსთან დაასმინეს — ქრისტეს აღიარებსო. სამსჯავროს წინაშე წარმდგარმა ფილუმენმა არ უარყო ჭეშმარიტი ღმერთი, რისთვისაც საშინლად აწამეს მანამ, სანამ, სისხლისაგან დაცლილი არ გარდაიცვალა. ეს მოხდა 274 წელს. „წმიდანთა ცხოვრება“, ტომი IV, თბილისი, 2003 წმიდა მოწამე ფილუმენი
აკაკი სინელი

აკაკი სინელი — მართლმადიდებელი ეკლესიის წმინდანი, ხსენების დღე არის ძველი სტილით 29 ნოემბერი, ახალი სტილით - 12 დეკემბერი. ღირსი აკაკი სინელის შესახებ წმინდა იოანე კიბისაღმწერელი მოგვითხრობს თავის „სათნოებათა კიბეში“. ნეტარი აკაკი ცხრა წლის მანძილზე - სიკვდილამდე მორჩილებით იტანდა უდები და უწყალო მოძღვრის სასტიკ მოპყრობას, რისთვისაც უფალმა ცხონება მიმადლა. წმიდანთა ცხოვრება, ტომი IV, თბილისი, 2003 წ.
წმინდა ფრუმენტი

წმინდა ფრუმენტი — მართლმადიდებელი ეკლესიის წმინდანი, ხსენების დღე არის ძველი სტილით 30 ნოემბერი, ახალი სტილით - 13 დეკემბერი, ეთიოპიელი მთავარეპისკოპოსი, იგი ღვთის განგებით, ბავშვობიდანვე მეფის კარზე აღიზარდა და მისი სიბრძნისა და გონიერების წყალობით მეფის უახლოესი მრჩეველი და ტახტის მემკვიდრის აღმზრდელი იყო. ქრისტიანული სწავლების უკეთ გაცნობის მიზნით წმინდანი ალექსანდრიაში ჩავიდა და წმინდა მღვდელმთავარი ათანასე დიდი (326-373, ხს. 15 მაისს) მოინახულა. წმინდა ათანასეს კურთხევით ფრუმენტი აბისინიის ეპისკოპოსად იქნა ხელდასხმული. ასე რომ, ნეტარი ახალ ხარისხში დაუბრუნდა ქვეყანას. წმინდა მღვდელმთავრის ქადაგებისა და სასწაულების გავლენით მეფემ და მისმა მრავალმა ქვეშევრდომმა ნათელიღო. მას შემდეგ, რაც მოციქულებრივი ღვაწლი გასწია აბისინიის ხალხის მოსაქცევად, ფრუმენტი მრავალი წლის მანძილზე ბრძნულად განაგებდა მისადმი მინდობილ სამწყსოს, ბოლოს კი, ღრმად მოხუცებულმა, დაახლოებით 380 წელს მშვიდობით შეჰვედრა სული უფალს. „წმიდანთა ცხოვრება“, ტომი IV, თბილისი, 2003 წ. წმიდა ფრუმენტი, ინდოელი (ეთიოპიელი) მთავარეპისკოპოსი
ფილარეტ მოწყალე

ფილარეტ მოწყალე (გ. 792) — მართლმადიდებელი ეკლესიის წმინდანი, ხსენების დღე არის ძველი სტილით 1 დეკემბერი, ახალი სტილით — 14 დეკემბერი. ფილარეტ მოწყალე პაფლაგონიის ოლქის (მცირე აზია) სოფელ ამნიაში დაიბადა VIII საუკუნეში. მშობლებმა იგი ღვთისმოშიშედ აღზარდეს. წმიდანის მეუღლე თეოზვა მდიდარი და დიდგვაროვანი ოჯახის ჩამომავალი იყო. მათ ჰყავდათ შვილები: ძე — იოანე და ორი ასული — იპატია და ევანთია. ფილარეტი დიდ ქონებას ფლობდა და გასცემდა კიდეც მოწყალებას. ერთხელ პაფლაგონიას არაბები დაესხნენ თავს, ქვეყანა ააოხრეს და ფილარეტიც გაძარცვეს. წმინდანს მხოლოდ ორი ხარი, ცხენი, რამდენიმე სკა, მცირე მამული და სახლი შერჩა. იგი თვითონ ამუშავებდა მიწას, რომ თავისი შრომით მოეპოვებინა სარჩო ოჯახისათვის. ფილარეტის ოჯახს ცხოვრება თანდათან ძალიან გაუჭირდა, მაგრამ იგი უკანასკნელ ქონებასაც გლახაკებს უნაწილებდა, რისთვისაც ხშირად უხდებოდა ცოლ-შვილისაგან საყვედურის მოსმენა. ამ დროს ბიზანტიის იმპერატორმა ირინემ (797-803 წწ.) თავისი ძისთვის - მომავალი თანამმართველის, კონსტანტინე პორფიროგენეტისთვის (780-797 წწ.) საცოლის ძიება დაიწყო და მთელს იმპერიაში დაგზავნა ელჩები. დესპანებმა შორიდანვე შენიშნეს სხვა სახლებისაგან სიდიდით გამორჩეული ფილარეტის სასახლე და გადაწყვიტეს, იქ გაჩერებულიყვნენ. წმიდანმა მეზობლებისაგან ითხოვა საჭმელ-სასმელი და მალე მდიდრული სუფრა გაიშალა. ელჩებმა მასპინძელთან საუბარში შეიტყვეს, რომ მას სამი შვილიშვილი ჰყავდა, მოუხმეს მათ და ერთ-ერთი — მარიამი სხვა რჩეულ ქალწულებთან ერთად მეფეს წარუდგინეს. მარიამი დედოფალი გახდა, კონსტანტინე პორფიროგენეტმა კი ფილარეტი გულუხვად დაასაჩუქრა. უფლისაგან წინასწარ ემცნო აღსასრულის მოახლოება, კონსტანტინოპოლში გაემგზავრა, როდოლფიას მონასტერში მივიდა, თავისი ქონების ნაწილი ამ სავანეს შესწირა, დანარჩენი გლახაკებს დაურიგა და 90 წლის ასაკში გარდაიცვალა 792 წელს. წმინდანი კონსტანტინოპოლში, როდოლფიას სავანეში დაკრძალეს. „წმიდანთა ცხოვრება“, ტომი IV, თბილისი, 2003
ივანე მარუშისძე

ივანე (იოანე) მარუშისძე — დასავლეთ საქართველოს დიდი ფეოდალი X საუკუნეში, აფხაზთა მეფის - ქართლის ერისთავი X საუკუნის 70-იან წლებში. 975 წელს, როდესაც კახელები უფლისციხეს შემოეწყვნენ, ქართლის ერისთავს დახმარება წესისამებრ საკუთარი მეფისათვის უნდა ეთხოვა, მაგრამ მარუშისძემ იცოდა, რომ ერთადერთი ადამიანი, რომელსაც საქართველოს გაერთიანების საქმის გაგრძელება და ბოლომდე მიიყვანა შეეძლო, ჰქონდა საამისო ძალაცა და ავტორიტეტიც იყო დავით III ბაგრატიონი, რომელიც ტაოელ ბაგრატიონთა შტოს ეკუთვნოდა. „მატიანე ქართლისაი“ მოგვითხრობს, რომ იოანე მარუშის ძემ მოციქული გაუგზავნა დავით III-ს და შესთავაზა ქართლში გამოლაშქრება და ამ მხარის დაკავება. 975 წელს დავით კურაპალატი ქართლში შემოვიდა. ამან კახელები აიძულა უფლისციხისათვის ალყა მოეხსნათ და უკან გაბრუნებულიყვნენ. 976 წელს მარუშისძემ დავით III კურაპალატს შესთავაზა ან თვითონ შემოეერთებინა ქართლი, ან თავისი შვილობილი ბაგრატ გურგენის ძე დაესვა მის გამგებლად. დავითმა, მართლაც, ქართლის გამგებლად დასვა ბაგრატი. მარუშისძეს ამ შემთხვევაში ამოძრავებდა საკუთარი ფეოდალური და სამოხელეო ინტერესები: ქიშპი ქართლის გამგებლობისათვის „ქართლის უფლებთან“ - ტბელებთან და კახეთის ქორეპისკოპოსთან. 978 წელს მარუშისძემ ბაგრატი, როგორც აფხაზთა მეფის შვილიშვილი დედის მხრიდან, აფხაზთა (დასავლეთ საქართველოს) მეფედ დასვა. ამით მან პროგრესული როლი ითამაშა საქართველოს გაერთიანებისათვის ბრძოლის პროცესში, ხელი შეუწყო ამ პროცესის დაჩქარებას. 978 წელს სწორედ მისი ინიციატივითა და დავით კურაპალატის თანხმობით გახდა შესაძლებელი ბაგრატის დასავლეთ საქართველოში გადაყვანა და ქუთაისში მეფედ კურთხევა. ამის შემდეგ მარუშისძე არცერთ წყაროში აღარ მოიხსენიება. მატიანე ქართლისა, ქართლის ცხოვრება, I, ს. ყაუხჩიშვილის რედაქტორობით, თბ., 1955; ჯავახიშვილი ივ. ქართველი ერის ისტორია, წგნ. 2, თბ., 1965; მელიქიშვილი გ., ფეოდალური საქართველოს პოლიტიკური გაერთიანება და საქართველოში ფეოდალურ ურთიერთობათა განვითარების ზოგიერთი საკითხი, თბ., 1973; პაპასკირი ზ., ერთიანი ქართული ფეოდალური სახელმწიფოს წარმოქმნა და საქართველოს საგარეო-პოლიტიკური მდგომარეობის ზოგიერთი საკითხი, თბ., 1990; ლორთქიფანიძე მ., ფეოდალური საქართველოს პოლიტიკური გაერთიანება, თბ., 1963; იოანე მარუშისძე, X საუკუნის მეორე ნახევარი ↑ „კაცი ძლიერი და ერ-მრავალი“ (იოანე მარუშის ძე). დაარქივებულია ორიგინალიდან — 2021-10-21. ციტირების თარიღი: 2021-10-21.
ჩხიკვაძეები

ჩხიკვაძეები — ქართული გვარი, რომელიც წარმოშობით არის ჩოხატაურის მუნიციპალიტეტის სოფელ ბუკისციხიდან. ჩხიკვაძეები გვხვდებიან იმერეთსა და აჭარაშიც მაგრამ გვარის ძირძველი წყარო მაინც გურია რჩება. 2010 წლის 10 იანვარს სამების საკათედრო ტაძარში უწმინდესმა და უნეტარესმა სრულიად საქართველოს კათოლიკოს პატრიარქმა ილია II-მ დალოცა ჩხიკვაძეების გვარი. ასევე იკურთხა ჩხიკვაძეების გვარის მფარველი წმინდა გიორგის ხატი, დადგინდა გერბიც. იუსტიციის სახლის მონაცემები დაარქივებული 2013-03-02 საიტზე Wayback Machine.